35.21 REGOLAMENTI DWAR IR-RIFUŻJONI TA’ DEPOŻITI L-AVVIŻ LEGALI 220 ta’ l-1997, kif emendat bl-Avviż Legali 407 ta’ l-2007. L-AVVIŻ LEGALI 220 ta’ l-1997, kif emendat bl-Avviż Legali 407 ta’ l-2007. 1. It-titolu ta’ dawn ir-regolamenti hu Regolamenti dwar ir-Rifużjoni ta’ Depożiti. 2. Bla ħsara għad-disposizzjonijiet l-oħra ta’ dawn ir-regolamenti għandu jitħallas lill-Kontrullur tad-Dwana dritt ta’ erba’ euro u sitta u sitt in ċ enteżmu (4.66) dwar kull depożitu li jsir mad-Dipartiment tad-Dwana minn importaturi sabiex dawn jiffaċilitaw ir-rilaxx ta’ l-oġġetti minnhom importati fin-nuqqas tad-dokumentazzjoni meħtieġa dwar dik l-importazzjoni, u liema dritt eventwalment issir rifużjoni tiegħu lill-importatur wara li jiġu preżentati d-dokumenti relattivi: Iżda dak id-dritt m’għandux jitħallas meta d-depożitu jkun sar fuq talba tal-Kontrullur tad-Dwana għal għanijiet ta’ verifika jew ta’ klassifika li mbagħad jirriżultaw li jkunu favur l-importatur. 3. M għax li jitħallas fuq depożitu a kkont. (1) Meta importatur japplika għaż-żamma ta’ depożitu għal żmien iktar minn tnax-il xahar mid-data meta jsir id-depożitu, il-Kontrullur tad-Dwana jista’ jikkonċedi estensjoni finali ta’ sitt xhur. (2) Meta tingħata dik l-estensjoni għandu jkun dovut lill-Kontrullur tad-Dwana, b’żieda mad-dritt speċifikat fir-regolament 2, mgħax bir-rata ta’ wieħed fil-mija fix-xahar, jew parti minnu, fuq l-ammont tad-depożitu, għall-perijodu attwali ta’ l-estensjoni sa meta ssir ir-rifużjoni f’dak iż-żmien ta’ estensjoni ta’ sitt xhur. 4. Sew id-dritt sew l-imgħax rispettivament imsemmija fir-regolamenti 2 u 3 għandhom jitnaqqsu mill-ammont tad-depożitu meta tkun qegħda ssir ir-rifużjoni.